Okresná prokuratúra Bratislava II 
Kvetná 13, 820 05 Bratislava 25

Sp. zn. : 1 Pv 704/10/1102	Bratislava II, 6.3.2013
EEČ : 2-9-66-2013

U Z N E S E N I E

Trestná vec:	obvinený XXXXX 
Zločin:	Týranie blízkej osoby a zverenej osoby podľa § 208 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
obvinený v období od novembra 2009 do XXXXX v chatke na ulici Svornosti oproti Pasienkovej ulici v Bratislave fyzicky a psychicky týral svoju neter XXXXX, nar. XXXXX, bytom Dunajská Streda, XXXXX 13, bez prihlásenia na ulici Svornosti v Bratislave a to tak, že obvykle po tom, čo mala pripomienky k tomu, že mu tam chodia do dvora rôzni ľudia, jej povedal, aby sa do toho nestarala, vulgárne jej nadával, viackrát ju bezdôvodne zbil, vyhrážal sa jej, že ju zabije, hádzal po nej rôzne predmety, pričom dňa 16.09.2010 po tom, čo poškodená XXXXX upozornila  jednu zo žien, nachádzajúcich sa v tom čase na dvore, aby bola ticho, lebo jej malý syn spí, ju zbadal XXXXX, chytil do ruky sekeru a so slovami ,,čo je ty kurva vyjebaná“ sa za poškodenou rozbehol, pričom poškodená sa pre ním zamkla v chatke do príchodu svojej sestry a matky, čím týmto konaním vyvolával u poškodenej strach a spôsoboval fyzické a psychické utrpenie 
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Vyšetrovateľka PZ 1. Oddelenia všeobecnej kriminality, Odboru kriminálnej polície, OR PZ XXXXX II, viedla pod sp. zn.: XXXXX  trestné stíhanie proti obvinenému XXXXX pre zločin týranie blízkej a zverenej osoby podľa § 208 ods. 1 písm. a) Trestného zákona na tom skutkovom základe ako je uvedený v skutkovej vete výroku tohto uznesenia.  

	Z vyžiadaného rozsudku Okresného súdu XXXXX II  sp. zn.: XXXXX                                                             zo dňa XXXXX právoplatného a vykonateľného dňa 22. 08. 2012 som zistil, že obvinený XXXXX bol odsúdený, 

a to za obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 172 ods. 1 písm. c), d), ods. 2 písm. a) Trestného zákona s použitím § 38 ods. 5 Trestného zákona a § 37 písm. m) Trestného zákona k  trestu odňatia slobody v trvaní 12 (dvanásť) rokov a 6 (šesť) mesiacov, pričom pre jeho výkon bol podľa § 48 ods. 2 písm. b) Trestného zákona zaradený do Ústavu na výkon trestu odňatia slobody so stredným stupňom stráženia. Zároveň bol podľa § 76 ods. 1 a § 78 ods. 1 Trestného zákona obvinenému uložený ochranný dohľad na 1 (jeden) rok.  

Zákon č. 300/05 Z. z. , ďalej len „trestný zákon“ za uvedený protiprávny čin obvineného kvalifikovaný ako zločin týrania blízkej a zverenej osoby podľa § 208 ods. 1 písm. a) Trestného zákona, určil trestnú sadzbu 3 až 8 rokov. 

	Vzhľadom na horeuvedený rozsudok možno toto rozhodnutie považovať za postačujúce v zmysle zásad individuálnej a generálnej prevencie.  

	Týmto rozhodnutím nie je dotknuté právo obvineného disponovať konaním v zmysle zásady uvedenej v ustanovení § 215 ods. 7 Trestného poriadku.
Poučenie:
   Proti   uzneseniu  § 215  ods. 2  písm. a)  Trestného  poriadku   je   prípustná  sťažnosť,  ktorú môžu podať obvinený a poškodený  v lehote  troch  dní  od  jeho oznámenia na Okresnú prokuratúru XXXXX II. Podľa   ustanovenia §  215  ods. 6   Trestného poriadku    sťažnosť má odkladný  účinok.  Podľa § 215 ods. 7 Trestného poriadku sa v trestnom stíhaní pokračuje, ak obvinený vyhlási do troch dní od jeho doručenia, že na prejednaní veci trvá. 

Mgr. Boris Brenčič
prokurátor